Shirine Boukli

Shirine Boukli (s. 24. tammikuuta 1999) on ranskalainen judon Euroopan-mestari..

Boukli saavutti alle 18-vuotiaiden EM-joukkuekilpailussa kultaa 2016 ja pronssia 2015. Hän saavutti 48 kg:n painoluokassa nuorten EM- ja MM-hopeaa 2019. Hän voitti 48-kiloisten Euroopan-mestaruuden Prahassa 2020 kukistettuaan loppuottelussa serbialaisen Andrea Stojadinovin. Budapestin MM-kilpailuissa 2021 hän oli seitsemäs. Hän voitti 48 kg:n Euroopan-mestaruuden Sofiassa 2022. Hän saavutti 48-kiloisissa MM-hopeaa Dohassa 2023.

Boukli on saavuttanut IJF World Tourin kilpailuissa viisi voittoa, kaksi kakkossijaa ja yhden kolmossijan. Maailmancupeissa ja Continental Open -kilpailuissa hän on saavuttanut yhden turnausvoiton ja sijoittunut kahdesti kolmanneksi. Hän on voittanut yhden aikuisten Ranskan-mestaruuden.

Lähteet 

Ranskalaiset judokat
Vuonna 1999 syntyneet
Elävät henkilöt